ICHNEUMON FAM. III. ISCJINUS. 639 



Caput transversum, thorace paulo angustius, 

 collum versus sensim angustatum. — Oculi ovales, 

 rarius suborbiculati. — Antennae plerisque graci- 

 les, maribus porrectae, rarius curvatae, feminis 

 curvatoe, ut plurimum breviores quam maribus; 

 interdum crassiusculae. — De antennis et oris 

 partibus conferas notam ad Ichn. porrectorium. — 

 Thorax gibbulus. — Scutellum convexiusculum 

 aut gibbulum, vel triangulare apice obtuso, vel 

 subcjuadratum. — Alae mediocres, interdum sub- 

 amplae; areola quinqueangulari-subtriangulari. — 

 Pedes subgraciles, paucis crassiusculi et brevius- 

 culi, valde elongati et graciles Ischno porrectorio 

 (qui etiam antennis longioribus, abdominisque an- 

 nulis coloratis, a reliquis cospeciebus se distin- 

 guit). — Abdomen thorace longius, eoque ple- 

 ruinque angustius, ubique aequilatum seu cylin- 

 dricum, segmentis 6 et 7 tamen apicem versus 

 angustatis; segmento 1 laevi, rarius subcicatricoso 

 et lineis duabus elevatis (e. g. Ischno unilincato), 

 parte antica subgibba, haud multo latiore quam 

 petiolus, nec pracrupte ab eo sejuncta, rarissime 

 duplo latiore quam petiolus (Ischno moesto). Quo 

 angustior pars antica, eo obtusior angulus est, 

 quem illa cum petiolo exhibet. — Aculeus sub- 

 exsertus. 



